CELEX: 32005D0064
Language: sl
Date: 2005-01-26 00:00:00
Title: 2005/64/ES: Odločba Komisije z dne 26. januarja 2005 o izvajanju Direktive Sveta 92/65/EGS glede uvoznih pogojev za mačke, pse in bele dihurje za odobrene ustanove, inštitute ali središča (notificirana pod dokumentarno številko K(2005) 118) - Besedilo velja za EGP.

29.1.2005   
            
            
               SL
            
            
               Uradni list Evropske unije
            
            
               L 27/48
            
         
      ODLOČBA KOMISIJE
   
   z dne 26. januarja 2005
   o izvajanju Direktive Sveta 92/65/EGS glede uvoznih pogojev za mačke, pse in bele dihurje za odobrene ustanove, inštitute ali središča
   (notificirana pod dokumentarno številko K(2005) 118)
   (Besedilo velja za EGP)
   (2005/64/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 19 Direktive,
   ob upoštevanju naslednjega:
   
               (1)
            
            
               Direktiva 92/65/EGS določa zahteve v zvezi z zdravstvenim varstvom živali, ki veljajo za trgovino in za uvoz v Skupnost živali, semena, jajčnih celic in zarodkov. Navedena direktiva določa, da morajo biti uvozni pogoji za mačke, pse in bele dihurje vsaj enaki pogojem določenim v Uredbi Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (2). Namen enakosti pogojev za netrgovske in trgovske premike teh vrst je preprečiti goljufije pri trgovanju s hišnimi živalmi.
            
         
               (2)
            
            
               Glede premike teh vrst med ustanovami, inštituti ali središči, odobrenimi v skladu z Direktivo 92/65/EGS, je nevarnost goljufij zanemarljiva.
            
         
               (3)
            
            
               Primerno je določiti posebne pogoje za uvoz mačk, psov in belih dihurjev, namenjenih za ustanove, inštitute ali središča, odobrene v skladu z Direktivo 92/65/EGS.
            
         
               (4)
            
            
               Treba je določiti vzorčno zdravstveno spričevalo za uvoz mačk, psov in belih dihurjev, namenjenih za odobrene ustanove, inštitute ali središča.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Uvoz mačk, psov in belih dihurjev, namenjenih za ustanove, inštitute ali središča, odobrene v skladu z Direktivo 92/65/EGS, mora biti v skladu z naslednjimi zahtevami:
   
               a)
            
            
               prihajati morajo iz tretjih držav ali ozemelj, naštetih v oddelku 2 dela B ali v delu C Priloge II k Uredbi (ES) št. 998/2003; in
            
         
               b)
            
            
               spremljati jih mora veterinarsko spričevalo, ki ustreza vzorčnemu zdravstvenemu spričevalu, določenemu v Prilogi k tej odločbi.
            
         Člen 2
   Ta odločba se uporablja od 1. februarja 2005.
   Člen 3
   Ta odločba je naslovljena na države članice.
   
      V Bruslju, 26. januarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 14.9.1992, str. 54. Direktiva, kakor je bila nazadnje spremenjena z Direktivo 2004/68/ES (UL L 139, 30.4.2004, str. 320).
   
      (2)  UL L 146, 13.6.2003, str. 1. Uredba, kakor je bila nazadnje spremenjena z Uredbo Komisije (ES) št. 2054/2004 (UL L 355, 1.12.2004, str. 14).
   
      PRILOGA